CELEX: 31982R1036
Language: el
Date: 1982-04-30 00:00:00
Title: Κανονισμός (EOK) αριθ. 1036/82 τού Συμβουλίου τής 30ής Απριλίου 1982 περί καθορισμού τής τιμής βάσεως καί τής τιμής αγοράς τών κουνουπιδιών γιά τήν περίοδο από 1 Μαΐου μέχρι 16 Μαΐου 1982

Avis juridique important

|

31982R1036

Κανονισμός (EOK) αριθ. 1036/82 τού Συμβουλίου τής 30ής Απριλίου 1982 περί καθορισμού τής τιμής βάσεως καί τής τιμής αγοράς τών κουνουπιδιών γιά τήν περίοδο από 1 Μαΐου μέχρι 16 Μαΐου 1982  

Επίσημη Εφημερίδα αριθ. L 118 της 01/05/1982 σ. 0082 - 0082

***** ΚΑΝΟΝΙΣΜΟΣ (ΕΟΚ) αριθ. 1036/82 ΤΟΥ ΣΥΜΒΟΥΛΙΟΥ  της 30ής Απριλίου 1982  περί καθορισμού της τιμής βάσεως και της τιμής αγοράς των κουνουπιδιών για την περίοδο από 1 Μαΐου μέχρι 16 Μαΐου 1982  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1982, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 16 παράγραφος 1,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτρο- πής (4),  Εκτιμώντας:  ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει, για καθένα από τα προϊόντα που αναφέρονται στο παράρτημα ΙΙ του εν λόγω κανονισμού και για κάθε περίοδο εμπορίας, να καθορίζεται τιμή βάσεως και τιμή αγοράς· ότι η εμπορία των εν λόγω προϊόντων, που συγκομίζονται κατά τη διάρκεια συγκεκριμένης περιόδου παραγωγής, εκτείνεται, όσον αφορά τα κουνουπίδια, από τον Μάιο μέχρι τον Απρίλιο του επομένου έτους·  ότι, κατά συνέπεια, προκειμένου να εξασφαλισθεί η συνέχεια των τιμών για τα κουνουπίδια, είναι αναγκαίο να καθορισθεί η τιμή βάσεως και η τιμή αγοράς αυτού του προϊόντος για την περίοδο από 1η Μαΐου μέχρι 16 Μαΐου 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο από 1 Μαΐου μέχρι 16 Μαΐου 1982, η τιμή βάσεως και η τιμή αγοράς των κουνουπιδιών, εκφραζόμενες σε ECU ανά 100 χιλιόγραμμα καθαρού βάρους, καθορίζονται ως εξής:  - τιμή βάσεως: 17,40,  - τιμή αγοράς: 7,59.  2. Οι τιμές της παραγράφου 1 αναφέρονται στα κουνουπίδια «σε φύλλα» της ποιοτικής κατηγορίας Ι, που παρουσιάζονται σε συσκευασία.  Άρθρο 2  Οι τιμές που αναφέρονται στο άρθρο 1 παράγραφος 1 δεν περιλαμβάνουν το κόστος της συσκευασίας στην οποία παρουσιάζεται το προϊόν.  Άρθρο 3  Ο παρών κανονισμός αρχίζει να ισχύει την 1η Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Απριλίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. C 104 της 26. 4. 1982, σ. 25.  (4) Γνώμη διατυπωθείσα στις 24. 3. 1982 (μη δημοσιευθείσα ακόμα στην Επίσημη Εφημερίδα).